Rivaliteti Cruz-Trump në Teksas
Ata po bëjnë një fushatë të ashpër ndaj njëri-tjetirit në prag të Super të Martës, zgjedhjeve paraprake në 13 shtete
Gara për zgjedhjen e kandidatit për president të partisë republikane dhe asaj demokrate praktikisht mund të përfundojë nesër. Të martën, më 1 marsi, apo siç njihet ajo si Super e Marta, do të zhvillohen zgjedhje në 13 shtete. Për republikanët, gjatë zgjedhjeve të nesërme do të përcaktohen gati gjysma e delegatëve nga 1,237 që i nevojiten një kandidati për të siguruar emërimin e partisë. Shteti më i madh në grup është Teksasi, me 155 delegatë. Siç njofton korrespondenti i Zërit të Amerikës Greg Flakus nga Hjustoni, miliarderi nga Nju Jorku, Donald Trump është i vendosur të marrë sa më shumë delegatë në shtetin e rivalit të tij, senatorit Ted Cruz. Edhe pse ata kanë qëndrime të afërta politike, Donald Trump dhe Ted Cruz po bëjnë fushatë të ashpër kundër njeri tjetrit. Trump ka besim se ai do të fitojë të martën dhe do të jetë kandidati presidencial i Partisë Republikane. Gazetari: "Senatori Cruz është duke fituar në Teksas. Ai është në epërsi ndaj jush këtu". Trump: Disa sondazhe tregojnë se Cruz ka një epërsi të gjerë në Teksas dhe një epërsi më të vogël në shtetin fqinj të Arkansasit, por Trump është duke udhëhequr në shtetet e tjera. Ted Cruz ka shpenzuar vite në marrjen e mbështetjes së të krishterëve evangjelistë dhe konservatorëve fiskalë në lëvizjen Tea Party, si zotin Bill O'Sullivan, sekretar thesari në organizatën Texas Patriots PAC, i cili mendon se votuesit këtu do të mbështesin Ted Cruz-in. Ai thotë se shumë konservatorë e mbështesin zotin Trump për shkak të retorikës së tij të hapur e cila shpesh shpreh atë që shumë votues ndjejnë. Profesori i Shkenca Politike në Universitetin Rice, Mark Jones i kupton këto shqetësime të votuesve por mendon se Donald Trumë është një zgjedhje e pazakontë për konservatorët. Por Jones thotë se shumë votues nuk janë shumë të influencuar nga ideologjia. Disa njerëz të cilët u thonë anketuesve se u pëlqen zoti Trump, thonë gjithashtu se u pëlqen edhe kandidati demokrat, Bernie Sanders, i cili është shumë më i majtë se sa zoti Trump. Ndërkohë që një fitore e madhe e zotit Trump të martën do t’i jepte një nxitje fushatës së tij dhe do të dëmtone zotin Cruz, senatori nga Florida, Marco Rubio pritet të ketë një paraqitje të mirë që do të jetë e mjaftueshme që ai të vazhdojë fushatë, duke kërkuar mbështetjen e votuesve të cilët kanë mbështetur kandidatët e tjerë dhe tani e shohin atë si të vetmen alternativë ndaj Donald Trumpit.